У першай палове XVII стагоддзя яе ўладальнікамі сталі Сапегі. Менавіта з дзейнасцю гэтых князёў звязаны росквіт Зэльвы. У 1720 г. атрымана права на таргі і кірмашы. З другой паловы XVIII стагоддзя Зэльвенскікірмаш стаў адным з найбуйнейшых у Вялікім княстве Літоўскім, дзе гандлявалі пераважна коньмі. З цягам часу асартымент тавараў пашыраўся. Купцы прыязджалі з далёкіх краін: Украіны, расійскіх губерняў, Польскага царства, Швецыі, Даніі, Італіі, Прусіі, Аўстрыі, Францыі і іншых дзяржаў. У апошнія гады традыцыі правядзення Ганненскага кірмашу адноўлены.